
    Úvod


    Nemožno písať knihu oIráne bez toho, aby mu autor neprejavil úctu aobdiv. Je nesporným faktom, že Irán, respektíve Perzia je krajinou spozoruhodnou históriou anesmierne starou kultúrou. Dnes je domovom 90 miliónovej, kultúrne avzdelanostne vyspelej populácie. Dnešný Irán je prekvapujúco vzdelaný, podiel žien medzi študentmi iránskych univerzít sa pohybuje okolo 70 percent zcelkového počtu študentov. To predstavuje výrazne inú situáciu ako vsusedných moslimských krajinách, ako Pakistan alebo Afganistan. Iránske obyvateľstvo je vmnohých prípadoch prekvapujúco prozápadné azároveň disponuje vysokou mierou asertivity. Pôvodný názov Iránu bol Perzia. Premenovanie na Irán sa udialo roku 1935 na podnet vtedajšieho panovníka Rezú Šáha Pahlavího staršieho, ktorý sa snažil modernizovať štát avrámci modernizácie zmenil aj názov krajiny. Označenie Irán má pôvod vstaroperzskom slove Aryanam avzťahovalo sa na územie, kde vminulosti žili indoeurópske (árijské) kmene. Moderný Irán je dedičom svojej histórie, svojej starobylej kultúry, ale aj dedičom toho, čo mu priniesla interakcia sokolitým svetom.


    Motívom na napísanie tejto knihy bola túžba pochopiť, ako sa dnešný Irán, táto starobylá krajina ocitla vrole štátu, ktorý vzbudzuje obavy usvojich susedov na celom Blízkom východe apredovšetkým vo vzdialenom Izraeli. Ako došlo ktomu, že krajina, ktorá sa snažila dosiahnuť úroveň vyspelých štátov sveta, modernizovala sa aspolupracovala so Západom, sa behom krátkej doby stala nenávistným kritikom Západu. Prečo sa Irán ocitol vmnohých zástupných vojnách, ktoré vpriebehu desiatok rokov viedol proti Izraelu, či už priamo, alebo pomocou svojich spojencov na pôde iných štátov. Je otázne, do akej miery boli tieto vojny motivované nepriateľstvom proti Izraelu ado akej miery Izrael predstavoval len zástupný problém, pričom na Blízkom východe zastupoval Európu azápadnú civilizáciu.


    Hovoríme tu oIráne po islamskej revolúcii roku 1979. OIráne, ktorý sa stal krajinou označovanou za hlavného protektora blízkovýchodného teroru. Obhajcovia dnešného režimu vysvetľujú kroky Iránu amotív jeho konania chápu ako obranu proti agresii zo strany veľmocí Veľkej Británie, Ruska, prípadne Sovietskeho zväzu anajnovšie zo strany Spojených štátov. Zdôrazňujú jeho pozoruhodne dlhú históriu avzdelanostnú úroveň jeho obyvateľstva. Nový islamský Irán vidia títo obhajcovia ako alternatívu kzápadnej civilizácii, ktorú kvalifikovane kritizujú azjavne poznajú.


    História perzskej ríše anásledne Iránu je zaznamenaná od dávnej minulosti až do dnešných dní. Je pozoruhodné, že súčasťou perzskej, respektíve iránskej histórie je aj história jej židovskej minority. Už Biblia spomína lokality perzskej ríše nachádzajúce sa na území dnešného Iránu aIraku. VPerzii sa odohrával príbeh, ktorý stojí vpozadí radostného židovského sviatku Purim. Viránskom Hamadáne (Ekbatane) sa do dnešných dní nachádzajú hrobky kráľovnej Ester ajej strýka Mordechaja. Aj biblický Babylon spomínaný vBiblii, hlavne vsúvislosti s50 rokmi babylonského zajatia, bol len jednou zprovincií perzskej ríše. VBabylone pôsobili vprvých storočiach občianskeho letopočtu židovské akadémie, vBabylone vytvorili židovskí učenci v5. storočí text dodnes vydávaného aštudovaného Babylonského talmudu.


    Perzská ríša mala styk smnohými etnikami, Židia neboli zďaleka jediní. Operzskej ríši hovoria aj historické záznamy starého Grécka, ktoré viedlo sPeržanmi viaceré vojny. Neboli vždy obranné, sGréckom je spojená expanzia armád pod vedením Alexandra Macedónskeho. Alexandrove armády dobyli celý Blízky východ vrátane Iránu.


    Ako už bolo spomenuté, na území dnešného Iraku aIránu žili až do polovice 20. storočia početné židovské komunity. Ešte aj po vzniku štátu Izrael bol postoj Iránu kžidovskému štátu diametrálne iný, ako vprípade väčšiny štátov Blízkeho východu. Irán ešte počas monarchie bol prvou moslimskou krajinou, ktorá uznala existenciu štátu Izrael aroku 1950 nadviazala sním diplomatické styky. Počas celého panovania posledného panovníka Rezú Šáha Pahlavího mladšieho (žil vrokoch 1919-1980) boli vzťahy sIzraelom priateľské. Platilo to až do islamskej revolúcie vroku 1979.


    Táto revolúcia sa stala bodkou za trvaním viac ako dvaapoltisícročnej existencie židovskej komunity na území Iránu. Vroku 1948 bola početnosť iránskej židovskej komunity okolo 150-tisíc. Otridsať rokov neskôr, včase islamskej revolúcie, vIráne žila ešte približne 80-tisícová židovská komunita, po revolúcii však jej početnosť prudko klesla na dnešných niekoľko tisíc židovských obyvateľov, ktorí na jednej strane čelia úradným obmedzeniam, ale na druhej strane sú chránenou minoritou asúčasťou propagandistickej snahy iránskych úradov, ktoré tvrdia, že bojujú proti sionizmu, ale antisemitizmus je im cudzí.


    V nedávnej minulosti vykonávali iránski ministri zahraničia pravidelný rituál, počas židovského sviatku Purim, prípadne na židovský Nový rok posielali iránskej židovskej komunite blahoprajný telegram. Do dnešných dní platí, že židovská komunita má v290-člennom iránskom parlamente ex offo rezervované (rovnako ako ďalšie minority) jedno kreslo. Židia sú chránení, ale nie rovnoprávni občania. Prístup do vysokých pozícií vpolitike alebo verejnej správe je im zamedzený. Jestvuje však štátna podpora určená na prevádzku audržiavanie synagóg, židovských knižníc akóšerných reštaurácií. Vláda aúrady vIráne pripomínajú prastarú väzbu, ktorá vznikla medzi Peržanmi aŽidmi, keď Kýros Veľký roku 539 pred počiatkom občianskeho letopočtu oslobodil židov zbabylonského zajatia.


    Druhou stranou mince je, že tie isté úrady atí istí vládni činitelia neváhajú popierať holokaust akarhať tých, ktorí označia holokaust za tragédiu. Úrady vIráne za posledných takmer päťdesiat rokov organizovali tisícky masových zhromaždení, na ktorých sa prevolávali nenávistné heslá, ako „Smrť Izraelu“ a„Smrť Amerike“. Neostáva iba pri heslách, Irán investoval miliardy dolárov do budovania armád, ktoré pôsobia na teritóriách iných štátov. Spája ich dominantný cieľ: zničiť Izrael. Irán je de facto vo vojnovom stave sIzraelom už desiatky rokov. Okrem vojenských útokov na izraelské ciele vedú armády riadené afinancované Iránom aj teroristickú vojnu, vraždia alebo unášajú izraelských, ale aj iných občanov, pričom ignorujú akékoľvek humanitné pravidlá.


    Už zdosiaľ uvedeného sa dá usúdiť, že vzťah Iránskej islamskej republiky kžidovskej komunite, či už vlastnej, alebo zahraničnej, nie je vžiadnom prípade jednoduchý anedá sa načrtnúť ako čierno-biely obraz. Islamský režim vIráne vedie propagandistickú vojnu, vktorej iránski židia chtiac-nechtiac hrajú rolu výkladnej skrine. Islamská republika sa hlási ktomu, že má svojich židovských obyvateľov, má svoje židovské pamätihodnosti, zktorých najvýznamnejšia je pekne zreštaurovaná synagóga vHamadáne situovanom na úpätí pohoria Zagros približne 300 kilometrov juhozápadne od Teheránu.


    Vznik mesta Hamadán sa datuje dvetisíc rokov pred začiatkom občianskeho kalendára. Jeden zhistorických názvov mesta znie Ekbatana, známa ako hlavné mesto médskej ríše. Okolie mesta Hamadánu je etnicky nehomogénnou oblasťou, okrem obyvateľov perzského pôvodu vnej žijú aj Arméni, Kurdovia atiež už spomenutý malý počet židov. Sú posledným zvyškom jednej znajstarších, kontinuálne jestvujúcich židovských komunít na svete. Zhistórie iránskeho židovstva je najlepšie známy príbeh Ester aMordechaja previazaný soslavou sviatku Purim. Perzskí židia sa hlásia ktradícii, podľa ktorej je miestom posledného odpočinku kráľovnej Ester ajej strýka Mordechaja synagóga vmeste Hamadán. Táto tradícia je lokálna anemá žiadnu oporu vrozsiahlej židovskej náboženskej spisbe, nie je onej zmienka ani vBabylonskom talmude, ani vJeruzalemskom talmude. Za najstarší židovský zdroj pripomínajúci hroby Ester aMordechaja vHamadáne sú považované denníky stredovekého židovského cestovateľa Benjamína zTudely, ktorý navštívil Irán roku 1167. Podľa jeho zápiskov žilo vtedy vHamadáne 50-tisíc židov.


    Posledné sčítanie obyvateľstva Iránu vroku 2016 uviedlo celkový počet židov necelých desaťtisíc, ale toto číslo je pravdepodobne nadsadené. Vtom istom roku sa kžidovstvu vHamadáne hlásilo okolo 30 osôb patriacich kpiatim rodinám, ale povinný „minjan“, teda desať dospelých židov, sa už vmiestnej synagóge nenašlo. Je prekvapujúce, že napriek malému počtu židov stratených vislamskej majorite, napriek povesti amedzinárodnej rétorike štátu, vktorom žijú, bolo spolužitie smajoritou bez trecích plôch. Za paradox možno považovať aj to, že zatiaľ čo židovské objekty vEurópe nemôžu dnes jestvovať bez policajnej ochrany, synagóga vHamadáne nepotrebuje alebo aspoň do nedávneho času nepotrebovala žiadnu ochranu.


    Vzniká prirodzene otázka: Ako je možné, že krajina stakouto tradíciou sa stala hlavným zdrojom teroru na Blízkom východe, že vyváža do okolitých krajín svoju nenávistnú ideológiu, že je problémom pre svoje okolie aj pre celý svet aže sa stala smrteľným nepriateľom štátu Izrael asponzoruje teroristické útoky, prevažne na židovské, miestami aj na iné ciele na Blízkom východe? Irán prostredníctvom Hizballáhu útočil na židovské ciele aj vo viac ako desaťtisíc kilometrov vzdialenej Argentíne. Je to veľa otázok anie je jednoduché ich zodpovedať. Dá sa však poukázať na analogické situácie auviesť fakty, ktoré na seba logicky nadväzujú aobjasňujú dnešnú situáciu, čiže plnoformátovú vojnu medzi Iránom akoalíciou Izraela aSpojených štátov.


    


    


    


    


    


    

  


  
    Krátko oobdobí pred islamom (-800-622)


    História Iránu je podstatne staršia ako zrodenie islamu. Irán, respektíve Perzia, patrí knajstarším civilizáciám, aké vôbec boli zaznamenané. Len telegraficky vymenujeme postupnosť významných štátnych celkov, prípadne dejinných období, ktoré majú väzbu na históriu Iránu:


    ● Médska ríša (jestvovala od 8. do 6. storočia pred o. l.)


    ● Achajmenovská ríša


    (jestvovala od 6. do 4. storočia pred o. l.)


    ● Seleukidovská ríša (jestvovala od 4. do 2. storočia pred o. l.)


    ● Parthská ríša (jestvovala od 2. storočia pred o. l. do 3. storočia o. l.)


    ● Sasánovská ríša (jestvovala od 3. do 7. storočia o. l.)


    ● Islamská éra (jestvuje od 7. storočia o. l. až do súčasnosti)


    


    Nebudeme sa zaoberať predislamskými periódami iránskej histórie, chceme len pripomenúť niekoľko známych mien, oktorých sa európske deti učia na základných školách. Sú pevne zakotvené vminulosti Perzie. Sú to mená predislamských panovníkov Perzie, ktoré západná civilizácia pozná už od antických čias.


    Možno najznámejší je Kýros Veľký. Spomína sa vBiblii ako panovník, ktorý ukončil 50 rokov babylonského zajatia židov (roky 586 až 536 pred o. l.) aumožnil im návrat do vlasti. Kýros je zakladateľ perzskej ríše, korunovaný bol roku 539 pred o. l. apanoval až do smrti vroku 529 pred o. l. Roku 1971 bolo 2500 rokov od jeho úmrtia apri tejto príležitosti vládnuci iránsky šach Rezá Pahlaví usporiadal za prítomnosti mnohých vrcholných politikov zcelého sveta spomienkové oslavy tohto výročia. Zúčastnila sa ich aj delegácia vtedajšej Československej socialistickej republiky vedená prezidentom Ludvíkom Svobodom.


    Kýros je vzápadnom svete hodnotený veľmi pozitívne najmä od nálezu takzvaného Kýrosovho cylindra, čo bol archeologický nález objavený vBabylone roku 1879. Dnes je súčasťou zbierok Britského múzea vLondýne. Kýrosov cylinder obsahuje text, vktorom Kýros zpozície vládcu píše oprepustení všetkých Asýrčanmi deportovaných národov späť do ich vlasti. Zároveň súhlasil srekonštrukciou ich chrámov aposvätných miest, ako aj snavrátením kultových predmetov ukoristených počas vojen. Obsah textu je vplnom súlade sbiblickými knihami Ezdráša aNehemiáša. Toto rozhodnutie sa týkalo aj židovského obyvateľstva, ktoré bolo odvlečené zJudey do Babylonu roku 586 pred o. l.


    V Kýrosovom cylindri sú obsiahnuté aj humanitné požiadavky, ako je zákaz nútených prác azákaz zlého zaobchádzania sobyvateľstvom. Tieto dve požiadavky boli dôvodom, pre ktorý OSN označila v70. rokoch 20. storočia text Kýrosovho cylindra za prvú chartu ľudských práv. Historici sú pri posudzovaní textu skeptickejší, poukazujú na jeho politické pozadie– panovník chcel získať sympatie príslušníkov utláčaných národov arozhodne ho nemožno vnímať ako zástancu liberálnych hodnôt. Avšak aj historici sa zhodujú spolitikmi vtom, že dva apol tisíc rokov starý text je svedectvom náboženskej tolerancie arešpektu voči kultúram podrobených národov.


    Ďalším známym starovekým perzským panovníkom je kráľ Dareios I., ktorý vládol vrokoch 522 až 486 pred o. l. Bol jedným zo synov Kýrosa Veľkého ana Západe je známy svojím ťažením do Grécka, čo bolo reakciou na grécku podporu iónskych Grékov počas ich povstania proti Perzii.


    Dareiosova armáda sa vylodila pri Maratóne (asi 40 kilometrov od Atén), ale utrpela tam zdrvujúcu porážku od aténskeho vojska vedeného Miltiadisom. Dareios sa chcel pokúsiť orepete, ale plány mu prekazila jeho smrť roku 486 pred o. l.


    Xerxes I. bol synom Dareiosa I. avnukom Kýrosa Veľkého. Nastúpil na trón po smrti svojho otca roku 486 pred o. l. Známy je ako vodca obrovskej perzskej armády (odhady historikov hovoria o150- až 300-tisíc bojovníkoch), ktorá mala pomstiť porážku jeho otca pri Maratóne. Pri Xerxesovom postupe do Grécka došlo kjednej znajznámejších udalostí dejín, kbitke pri Termopylách (480 pred o. l.). Spartský kráľ Leonidas tam stristo Sparťanmi aniekoľkými tisíckami spojencov Sparty tri dni zadržiaval perzskú armádu vúzkom priesmyku. Napokon boli Gréci porazení vdôsledku zrady.


    Napriek Leonidasovej smrti sa Xerxesovo ťaženie napokon skončilo jeho totálnou porážkou. Stratil celé svoje loďstvo vnámornej bitke pri Salamíne (480 pred o. l.), okrem toho utrpel aj pozemnú porážku vbitke pri Platajach (479 pred o. l.). Xerxes je vZápadnej tradícii známy jednak prostredníctvom gréckych prameňov, ale aj ako postava kráľa Ahasvera zbiblickej knihy Ester.


    Okrem Dareiosa I. je známy aj jeho menovec, ktorý bol na perzskom tróne opoldruha storočia neskôr. Bol to Dareios III. (vládol vrokoch 336 až 330 pred o. l.), ktorý bol posledným perzským panovníkom achajmenovskej dynastie. VEurópe je známy predovšetkým ako protivník Alexandra Macedónskeho. Dareios III. aAlexander Macedónsky vybojovali tri hlavné bitky: bitka pri Granigu (334 pred o. l.), bitka pri Isse (333 pred o. l.) abitka pri Gaugamelách (331 pred o. l.), všetky skončili víťazstvom Alexandra.


    Dareios III. skončil tragicky, zavraždili ho jeho vlastní podriadení anechali ho umierať na okraji cesty. Alexander sa zasadil ojeho dôstojný pohreb.


    Posledný zo známych historických postáv je druhý kráľ sasánovskej dynastie Šápúr I. (panoval vrokoch 240-270). Sasánovci prevzali moc vroku 224, keď Ardašír porazil posledného parthského kráľa Artabana IV. aobnovil perzskú ríšu po piatich storočiach parthskej nadvlády. Sasánovci sa programovo odvolávali na dedičstvo Achajmenovcov, prezentovali sa ako obnovovatelia starej perzskej slávy. Šápúr nastúpil na trón okolo roku 240 aokamžite sa ukázal ako mimoriadne ambiciózny aschopný vládca. Sasánovská Perzia bola od svojho vzniku vpermanentnom konflikte sRímskou ríšou. Hranica medzi oboma impériami viedla cez Mezopotámiu aSýriu abola neustálym zdrojom napätia.


    Šápúr je známy tromi vojnami sRímom. Práve tie ho zakotvili vpamäti historikov aj laikov. Prvé ťaženie vrokoch 241-244 bolo zacielené do rímskej Mezopotámie aSýrie. Rímsky cisár Gordianus III. vyrazil proti Peržanom sveľkou armádou aspočiatku zaznamenal úspechy. No pri Misiche (v dnešnom Iraku) utrpeli Rimania ťažkú porážku aGordianus zahynul. Bol prvým rímskym cisárom, ktorý padol vboji sPerziou. Nový cisár Filipus Arabs bol nútený uzavrieť mier za veľmi nevýhodných podmienok– zaplatil obrovské výkupné avzdal sa nárokov na Arméniu aMezopotámiu.


    Druhá výprava, asi vrokoch 253-256, sa uskutočnila počas obdobia chaosu vRímskej ríši. Historici nazývajú toto obdobie krízou tretieho storočia, keď sa cisári striedali vrýchlom slede. Perzské vojská prenikli hlboko do Sýrie, vyplienili Antiochiu, jedno znajväčších miest ríše, ajej východné centrum.


    Tretie ťaženie azajatie cisára Valeriana roku 260 bolo mimoriadnou udalosťou adôvodom, prečo je Šápúr najznámejší. Rímsky cisár Valerianus zhromaždil veľkú armádu avyrazil čeliť perzskej hrozbe. Pri Edesse (dnešná Urfa vTurecku) bola rímska armáda obkľúčená, navyše oslabená morom anakoniec porazená. Valerianus bol zajatý, stal sa prvým rímskym cisárom, ktorého nepriateľ zajal živého. Šápúr využil tento triumf na maximum. Nechal vytesať sériu monumentálnych skalných reliéfov na viacerých miestach vPerzii. Najznámejší je pri Nakš-e Rostame neďaleko Perzepolisu, kde sú pochovaní achajmenovskí králi. Na reliéfoch je zobrazený Šápúr na koni, pred ním niekde stojí, ale inde kľačí Valerianus vpokornej pozícii. Niektoré reliéfy zobrazujú dokonca troch rímskych cisárov naraz– Gordiana mŕtveho pod kopytami koňa, Filipusa Araba vprosebnom geste aValeriana držaného za zápästie. Ide ojeden znajsilnejších propagandistických obrazov staroveku.

